Skirtingos fasadų sistemos yra ne tik esminis pastato architektūrinės išraiškos dizaino elementas, bet ir pastato danga, atliekanti apsauginę jo funkciją. Optimalus fasadas turi atitikti įvairius kriterijus: ilgalaikė apsauga nuo atmosferos veiksnių poveikio, ilgas tarnavimo laikas su mažomis priežiūros ar remonto išlaidomis, maža išorinių atitvarų šilumos perdavimo koeficiento U vertė, taip pat optimali sienų garso izoliacija ir geras drėgmės balansas vidinėje sienos pusėje. Šios savybės lemia ir bendrą pastato energetinį balansą.